**PRVI ŠOLSKI DAN**

**Draga prvošolka, dragi prvošolec, spoštovani starši,**

prvi šolski dan je nekaj posebnega – je eden izmed tistih dni, ki se nas dotakne in ostane v spominu. Vsako, še tako veliko popotovanje, se prične z enim samin korakom, pa tudi z nestrpnim pričakovanjem.

Na pot osnovne šole boste stopili skupaj s starši, razredničarkama, vzgojiteljico in gospodom ravnateljem; sprejem in program bosta potekala, kot je zapisano na prijaznem vabilu.

**Veselimo se snidenja z vami in vam izrekamo toplo dobrodošlico.**

**Drage učenke, dragi učenci,**

od 2. do 9. razreda. Ob 7.20 se boste zbrali pred šolo na način, kot ste ga bili vajeni v zadnjem mesecu preteklega šolskega leta. Pred šolo bodo nameščene table, ob katerih boste počakali na učitelja, ki vas bo odpeljal v matično učilnico. Takšen način vstopa bo za vse učence veljal do preklica. Ohranjati morate razdaljo, medtem ko boste čakali. Ob vstopu v šolo si morate učenci od 7. do 9. razreda nadeti masko, za učence od 1. do 6. razreda maska ni obvezna. Vsi učenci in učenke so boste preobuli pred matično učilnico. Ob vstopu v matično učilnico si boste temeljito umili roke in sedli na sedež, označen z vašim imenom. Pouk bo potekal izključno v matičnih učilnicah, masko si boste morali učenci od 7. do 9. razreda nadeti vsakič, ko boste zapustili učilnico.

Razredničarke in razredniki vas bodo prvi šolski dan seznanili s protokolom in načrtom gibanja po šoli v izogib okužbam. Prav tako boste prejeli vsa potrebna navodila o delu, urnik in Publikacijo.

S seboj imejte copate in beležko.

**Učenci 2. in 3. razreda prinesite vse potrebščine, ki naj bodo podpisane in zložene v šolsko torbico.**

Na ta dan bomo izvajali skrajšane šolske ure in s poukom zaključili ob 11.40. Avtobus in kombi bosta s prvimi vožnjami pričela ob 12.10.

**UČENCI VOZAČI**

Učenci vozači in učenci, vključeni v jutranje varstvo, vstopate skozi garderobo v jedilnico, kjer vas bo pričakala učiteljica jutranjega varstva. V garderobi se ne preobuvate, v jedilnici si temeljito umijete roke.

**Učenci morate ob vstopu v avtobus ali kombi in ves čas vožnje nositi masko.**

**VOZNI RED V ŠOL. LETU 2020/21**

AVTOBUS

**PLEŠIVICA – KALIŠOVEC – GOR. LESKOVEC – BREZJE – SENOVO**

|  |  |  |
| --- | --- | --- |
| **POSTAJE** | **ZJUTRAJ** | **PO POUKU** |
| PLEŠIVICA (BOHOR) | 6.05 |  |
| GOR. LESKOVEC | 6.30 |  |
| BREZJE | 6.38 |  |
| BREZJE | 6.40 |  |
| **SENOVO** | **6.50** | **14.20** |

**ZG. REŠTANJ – REŠTANJ – BELO – MALI KAMEN – SENOVO**

|  |  |  |
| --- | --- | --- |
| **POSTAJE** | **ZJUTRAJ** | **PO POUKU** |
| ZG. REŠTANJ | 6.59 |  |
| REŠTANJ | 7.01 |  |
| BELO | 7.05 |  |
| MALI KAMEN (MINA) | 7.09 |  |
| MALI KAMEN (VRH) | 7.10 |  |
| **SENOVO** | **7.20** | **13.55** |

KOMBI

|  |  |  |
| --- | --- | --- |
| **Smer vožnje** | **Odhod kombija**(zjutraj) | **Odhod kombija**(po pouku) |
| Prebkovje | 6.15 | 12.10, 12.55, 13.55 |
| Zalog, Ložce | 6.35 |  13.15 ali 14.10 |
| Šedem | 7.00  | 12.10, 12.55, 13.55 |
| Šedem, Reštanj | 7.15 | 12.10, 12.55, 13.55 |

**PODALJŠANO BIVANJE**

S prvim šolskim dnem bomo začeli tudi z izvajanjem podaljšanega bivanja. Prosimo vas, da po učence prihajate ob uri, ki ste jo navedli ob prijavi. Starši na učence počakate pred šolo. V prvih dneh šole se bomo dogovorili o uri prevzema iz PB v naslednjem obdobju.

**Učenci, ki so ob koncu šol. leta naročili kosilo, bodo lahko kosili že prvi dan.**

**VSTOP V ŠOLO ZA STARŠE IN ZUNANJE OBISKOVALCE**

Starši naših učencev in zunanji obiskovalci lahko vstopite v šolo le, če ste se prej najavili. V ostalih primerih je potrebno poklicati številko, ki je zapisana na obvestilu, ki se nahaja na vhodnih vratih. Pomembno je, da na vstop počakate pred šolo, kamor vas bomo prišli iskat. Prosimo vas, da si pred vstopom nadenete masko in si razkužite roke.

**Spoštovani starši,**

pozivamo vas, da sodelujete z razredniki/razredničarkami ter z vodstvom šole s hitrimi, jasnimi in odkritimi informacijami o morebitnem sumu okužbe, o okužbi kogar koli v družini ali zadrževanju na področjih, kjer je prišlo do okužbe oz. je tveganje veliko. Tako nam boste najbolje pomagali, da bodo lahko vsi otroci varno in zadovoljno hodili v šolo.

S tesnim sodelovanjem, odkritim pogovorom in s skrbjo za zdravje bomo zmogli premostiti malce drugačen čas.

**Naj bo šolsko leto uspešno, predvsem pa zdravo!**

 V imenu kolektiva Vinko Hostar, ravnatelj